জেলা জজ সরাসরি নিয়োগ নিয়ে বিরাট নির্দেশ সুপ্রিম কোর্টের সাংবিধানিক বেঞ্চের

নয়াদিল্লি: আইনজীবী হিসাবে ৭ বছরের অভিরজ্ঞতা থাকলে সরাসরি জেলা জজ (District Judge) নিয়োগ করা যাবে। ৭ বছরের অভিজ্ঞতাসম্পন্ন বিচার বিভাগীয় কর্মকর্তারা ও আইনজীবী পেশায় কর্মরত থাকলেই জেলা জজ হিসেবে সরাসরি নিয়োগের জন্য নির্দেশ সুপ্রিম কোর্টের (Supreme Court of India) সাংবিধানিক বেঞ্চের। সুপ্রিম কোর্টের ৫ সদস্যের সাংবিধানিক বেঞ্চ এমনটাই রায় দিয়েছে। নির্দেশে বলা হয়েছে, একজন বিচার বিভাগীয় কর্মকর্তা, যিনি ইতিমধ্যেই আইনজীবী হিসেবে ৭ বছর কাজ করেছেন, তিনি সরাসরি জেলা জজ হিসেবে নিয়োগের যোগ্য। জেলা জজদের সরাসরি নিয়োগের জন্য আবেদনকারী চাকরিরত প্রার্থীদের ন্যূনতম বয়স ৩৫ বছর হতে হবে।

রাজ্য সরকারগুলিকে চাকরিরত প্রার্থীদের যোগ্যতা নির্ধারণের জন্য নিয়ম তৈরি করতে হবে। নিয়ম অনুসারে, চাকরিরত প্রার্থীদের বিচার বিভাগীয় কর্মকর্তা এবং আইনজীবী হিসেবে ৭বছরের সম্মিলিত অভিজ্ঞতা থাকলেই যোগ্য হবে। রাজ্য সরকার গুলিকে রাজ্যের হাইকোর্ট গুলির সঙ্গে পরামর্শ করে বা আলোচনা করে নিয়ম তৈরি করতে হবে নিয়োগ প্রক্রিয়া করতে হবে জেলা জজ ও অতিরিক্ত জেলা জজ নিয়োগের ক্ষেত্রে প্রযোজ্য হবে। এই রায়টি আজ থেকে প্রযোজ্য হবে বলে নির্দেশ শীর্ষ আদালতের। ইতিমধ্যে জেলা জজ নিয়োগ প্রক্রিয়া শুরু হয়ে গিয়েছে সেক্ষেত্রে এই রায় প্রযোজ্য হবে না।

আরও পড়ুন:বিহারে কংগ্রেসের প্রার্থী কানহাইয়া কুমার !

দেখুন ভিডিও